ALAPÍTÓ OKIRAT

EVIKINT

Intézményi Műszaki Gondnoki és Településüzemeltetési

Korlátolt Felelősségű Társaság

Jelen ……. oldalból álló módosításokkal egységes szerkezetbe foglalt

Alapító Okiratot készítette és ellenjegyezte

dr. …………………….ügyvéd

**Alapító Okirat**

*amelyben alulírott Alapító a gazdasági társaságokról szóló 2006. évi IV. törvény (Gt.) rendelkezéseinek és Budapest Főváros VII. kerület Erzsébetváros Önkormányzata Képviselő-testületének ……/2012. (….) számú határozata alapján a korlátolt felelősségű társaság formájában gazdasági társaságot hoz létre az alábbiak szerint:*

**I. fejezet**

**A társaság cégneve, székhelye, telephelye(i), e-mail elérhetősége**

1.1. A társaság cégneve: **EVIKINT Intézményi Műszaki Gondnoki és Településüzemeltetési Korlátolt Felelősségű Társaság**

A társaság rövidített cégneve: EVIKINT Kft.

1.2. A társaság székhelye: **1071 Budapest, Damjanich u. 12.**

A társaság székhelye egyben a központi ügyintézés helye is.

1.3. A cég e-mail elérhetősége: info@evikkft.hu

**II. fejezet**

**A társaság alapítója (tagja)**

Cégnév: EVIKVÁR Erzsébetvárosi Vagyon- és Ingatlankezelő Városgondnoksági Korlátolt Felelősségű Társaság

Cégjegyzékszáma: 01-09-974169

Székhely: 1073 Budapest, Erzsébet krt. 6.

Képviseletre jogosult neve: Bencze György ügyvezető

Anyja születési neve: Tóth Zsuzsanna

Lakcím: 1133 Budapest, Ipoly u. 8. 4. em. 7.

**III. fejezet**

**A társaság tevékenységi köre(i)**

3.1. Főtevékenység:

|  |  |  |  |
| --- | --- | --- | --- |
|  |  | **81.10** | **Építményüzemeltetés** |

3.2. Egyéb tevékenységi kör(ök):

|  |  |  |  |
| --- | --- | --- | --- |
|  |  | 41.10 | Épületépítési projekt szervezése |
|  |  | 41.20 | Lakó- és nem lakó épület építése |
|  |  | 42.99 | Egyéb m.n.s. építés |
|  |  | 43.11 | Bontás |
|  |  | 43.12 | Építési terület előkészítése |
|  |  | 43.13 | Talajmintavétel, próbafúrás |
|  |  | 43.21 | Villanyszerelés |
|  |  | 43.22 | Víz-, gáz-, fűtés-, légkondicionáló-szerelés |
|  |  | 43.29 | Egyéb épületgépészeti szerelés |
|  |  | 43.31 | Vakolás |
|  |  | 43.32 | Épületasztalos-szerkezet szerelése |
|  |  | 43.33 | Padló-, falburkolás |
|  |  | 43.34 | Festés, üvegezés |
|  |  | 43.39 | Egyéb befejező építés m.n.s. |
|  |  | 43.91 | Tetőfedés, tetőszerkezet-építés |
|  |  | 43.99 | Egyéb speciális szaképítés m.n.s. |
|  |  | 49.41 | Közúti áruszállítás |
|  |  | 49.42 | Költöztetés |
|  |  | 52.10 | Raktározás, tárolás |
|  |  | 68.20 | Saját tulajdonú, bérelt ingatlan bérbeadása, üzemeltetése |
|  |  | 68.32 | Ingatlankezelés |
|  |  | 71.11 | Építészmérnöki tevékenység |
|  |  | 71.12 | Mérnöki tevékenység, műszaki tanácsadás |
|  |  | 71.20 | Műszaki vizsgálat, elemzés |
|  |  | 81.21 | Általános épülettakarítás |
|  |  | 81.22 | Egyéb épület-, ipari takarítás |
|  |  | 81.29 | Egyéb takarítás |
|  |  | 81.30 | Zöldterület-kezelés |

3.3. A társaság ügyvezetése nem jogosult a tevékenységi körök módosítására.

**IV. fejezet**

**A társaság működésének időtartama, üzleti éve**

4.1. A társaság határozatlan időtartamra alakul.

4.2. A társaság üzleti éve azonos a naptári évvel.

**V. fejezet**

**A társaság törzstőkéje, rendelkezésre bocsátás ideje**

5. A társaság törzstőkéje

A társaság törzstőkéje 500.000.-Ft, azaz Ötszázezer forint, amely teljes egészében készpénzbetétből áll, amely a törzstőke 100 százaléka (100%).

Az alapító a társaság törzstőkéjét alapításakor a törzstőke teljes összegét a társaság rendelkezésére bocsátotta a társaság pénztárába való befizetés útján, azzal, hogy a cégbejegyzést követő 8 napon belül a törzstőke társaság számlájára befizetésre kerül.

**VI. fejezet**

**Az alapító (tag) törzsbetétje**

Név: EVIKVÁR Erzsébetvárosi Vagyon- és Ingatlankezelő Városgondnoksági Korlátolt Felelősségű Társaság

Törzsbetét összege: 500.000.-Ft, azaz Ötszázezer forint, amely a törzstőke 100 százaléka (100%).

Törzsbetét összetétele: teljes egészében pénzbeli hozzájárulás

**VII. fejezet**

**Üzletrész, átruházása, felosztása**

7.1. A társaság bejegyzését követően a tag jogait és a társaság vagyonából a tagot megillető hányadot az üzletrész testesíti meg. A tagnak csak egyetlen üzletrésze lehet.

7.2. Az egyszemélyes társaság a saját üzletrészét nem szerezheti meg.

**VIII. fejezet**

**A nyereség felosztása**

8. A tagot a társaságnak a 131. § (1) bekezdése szerint felosztható és felosztani rendelt, a számviteli törvény szerint meghatározott tárgyévi adózott eredményéből, illetve a szabad eredménytartalékkal kiegészített tárgyévi adózott eredményéből osztalék illeti meg.

A tag dönt az éves mérleg és beszámoló elfogadása után - a Gt. 131.§ (1) bekezdésére figyelemmel – a nyereség felhasználásának módjáról és összegéről. Az osztalék az alapítót illeti meg. Osztalékra az az alapító (tag) jogosult, aki az osztalékfizetésre vonatkozó döntés időpontjában a tagjegyzékben szerepel.

**IX. fejezet**

**Az alapítói határozat**

9.1.A társaságnál taggyűlés nem működik, a taggyűlés jogait az alapító gyakorolja.A taggyűlés hatáskörébe tartozó ügyekben az alapító határozattal dönt, amelyről az ügyvezetőt írásban értesíteni köteles.

Az alapító bármikor elvonhatja az ügyvezetőtől hatáskörét és írásban is utasíthatja.

9.2. Az alapító kizárólagos hatáskörébe tartoznak a Gt. 141. § (2) bekezdésében foglalt kérdéseken túl az alábbi döntések meghozatala:

a) éves üzleti terv elfogadása, amelyet a társaság ügyvezetése a tárgyévet megelőző év november 30. napjáig köteles az alapító elé beterjeszteni;

b) előzetes jóváhagyás megadása olyan szerződéshez, kötelezettségvállaláshoz, amelyeket a társaság a tevékenységi körébe tartozóan kíván olyan gazdálkodó szervezettel kötni, amely gazdálkodó szervezet nem az alapító vagy az alapító egyszemélyi (kizárólagos) tulajdonában álló gazdasági társaság egyszemélyi (kizárólagos) tulajdonában áll;

c) előzetes jóváhagyás megadása a társaság hitelfelvételéhez, lízingszerződés megkötéséhez, vagy minden 2 évnél hosszabb időtartamú pénzügyi vagy egyéb kötelezettségvállalását illetően;

d) előzetes hozzájárulás megadása a legalább bruttó 1.000.000.-Ft összegű követelés elengedéséhez vagy tartozásátvállaláshoz, amennyiben az üzleti tervben nem szerepelt;

e) előzetes hozzájárulás megadása a legalább bruttó 1.000.000.-Ft összegű eszközbeszerzéshez, amennyiben az üzleti tervben nem szerepelt;

f) a társaság szervezeti és működési szabályzatának – és annak módosítása – jóváhagyása;

g) a vezető tisztségviselő(k)re vonatkozó javadalmazási szabályzat jóváhagyása illetve módosítása (ideértve prémium, céljutalom meghatározását is);

h) a társaság munkavállalóira vonatkozó premizálási rendszer jóváhagyása.

9.3. A vezető tisztségviselő(k) köteles(ek) a 9.2. a)-h) alpontokban foglalt esetekben előzetesen írásban az alapítót tájékoztatni és hozzájárulását kérni. Az alapító a határozatát és döntését (előzetes hozzájárulását vagy annak megtagadását) írásba foglalva köteles átadni az társaság ügyvezetése részére.

9.4. Az alapító jogosult a társaság vezető tisztségviselőjétől a társaság ügyeiről felvilágosítást kérni, a társaság üzleti könyveibe betekinteni.

Az alapító jogosult a társaság felügyelőbizottságánál – a szokásos ellenőrzési tevékenységen felül- célellenőrzést kezdeményezni, és arra vonatkozóan jelentéstételi kötelezettséget előírni.

Az alapító a társaság vonatkozásában jogosult a társaság ügyvezetőjét írásban utasítani, tőle intézkedést igényelni. A társaság ügyvezetése az utasításnak köteles eleget tenni, a szükséges intézkedéseket foganatosítani. Ezen esetben a társaság ügyvezetője mentesül a Gt. 30.§-ában meghatározott felelősség alól.

**X. fejezet**

**Az ügyvezető, a cégvezető**

10.1. A társaságnak egy ügyvezetője van, akinek megbízatása határozott időre szól.

A társaság ügyvezetője:

Név: ………………

Születési helye és ideje: ………..

Anyja születési neve: ……………..

Lakcíme: ………….

A megbízatás kezdő időpontja: …………

A megbízatás lejárta: ……………..

Az ügyvezető fizetőképességi nyilatkozat tételére köteles.

10.2. A társaságnál cégvezető kinevezésére nem kerül sor.

**XI. fejezet**

**Cégjegyzés**

11.1.A cégjegyzés a társaság írásbeli képviselete, amelyre **önállóan** az ügyvezető és a cégvezető jogosult.

11.2. A társaság cégjegyzése akként történik, hogy a társaság géppel vagy kézzel előírt, előnyomott, vagy nyomtatott cégelnevezése alá az **ügyvezető** vagy a **cégvezető** önállóan írja alá a nevét az ügyvédi ellenjegyzéssel ellátott aláírás-minta vagy közjegyző által készített aláírási címpéldány szerint.

**XII. fejezet**

**A Felügyelőbizottság**

12.1. A társaság a köztulajdonban álló gazdasági társaságok takarékosabb működéséről szóló 2009. évi CXXII. törvény szerint köztulajdonban álló gazdasági társaságnak minősül, erre tekintettel a társaságnál Felügyelőbizottság működik.

12.2. A felügyelőbizottság elnöke:

Név: …..

Anyja születési neve: ……

Lakcíme: ……..

A megbízatás határozott időre szól.

A megbízatás kezdő időpontja: ……….

A megbízatás lejárta: ………

12.3. A felügyelőbizottság tagjai:

Név: …….

Anyja születési neve: ……..

Lakcíme: ……..

A megbízatás határozott időre szól.

A megbízatás kezdő időpontja: ……..

A megbízatás lejárta: ……….

Név: ………

Anyja születési neve: ……..

Lakcíme: ………….

A megbízatás határozott időre szól.

A megbízatás kezdő időpontja: ……..

A megbízatás lejárta: ………

12.4. A Felügyelőbizottság tagjait és elnökét az alapító határozott időre választja meg.

A Felügyelőbizottság ügyrendjét maga állapítja meg, és az alapító hagyja jóvá, egyebekben működésére a Gt. szabályai az irányadók.

**XIII. fejezet**

**A társaság megszűnése**

13. 1. A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg. A Társaság a cégjegyzékből való törléssel szűnik meg.

13.2. Jogutód nélkül szűnik meg a társaság:

– az alapító határozata alapján,

–  amennyiben a Cégíróság a Ctv.-ben meghatározott ok miatt megszünteti,

– ha jogszabály így rendelkezik.

13.3. Jogutódlással szűnik meg a társaság:

társasági formaváltás, egyesülés és szétválás (együttesen: átalakulás) esetén.

**XIV. fejezet**

**Egyéb rendelkezések**

14.1. Azokban az esetekben, amikor a Gt. a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.

14.2. A jelen alapító okiratban nem szabályozott kérdésekben a gazdasági társaságokról szóló 2006. évi IV. törvény, a társaságnak és tagjának az ott nem szabályozott vagyoni és személyi viszonyaira a Polgári Törvénykönyvről szóló 1959. évi IV. törvény rendelkezéseit kell alkalmazni.

Alapító a jelen alapító okiratot - annak elolvasása és értelmezése után - mint akaratával mindenben megegyezőt, jóváhagyólag írta alá.

Kelt: Budapesten, 2012 …………….. (hó)...... napján

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**EVIKVÁR Erzsébetvárosi Vagyon- és Ingatlankezelő**

**Városgondnoksági Korlátolt Felelősségű Társaság**

képviseli: Bencze György ügyvezető

alapító

Alulírott dr. …………. ügyvéd igazolom, hogy a jelen Alapító Okirat szövege megfelel az alapító okirat szerinti hatályos tartalomnak.

**Ellenjegyzem**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr. …………….., ügyvéd

Dr. …………….Ügyvédi Iroda

Iroda székhelye: ………………

Kelt: Budapesten, 2012. ……………