**120/2012. (III.22.) számú határozat:**

**- A BRFK VII. kerületi Rendőrkapitányság támogatásával kapcsolatos döntések -**

*(13 igen, 0 nem, 1 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Térfigyelő Rendszer működtetésének átszervezéséről, valamint a BRFK VII. kerületi rendőrkapitányság támogatásáról szóló 66/2012.(II.16.) számú képviselő-testületi határozat 1. pontját az alábbiak szerint módosítja:

„*1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata legfeljebb* ***bruttó 9.400.000 Ft-, azaz bruttó kilencmillió négyszázezer Forint*** *értékben beszerzi a BRFK VII. kerületi Rendőrkapitányság részére az általa szükségesnek ítélt számítástechnikai eszközöket, majd beszerzésüket követően térítésmentesen a Rendőrkapitányság használatába adja azokat.”*

A határozat kiegészül az alábbi 4. ponttal:

*„4. A Képviselő-testület felkéri a Polgármestert, hogy a határozat 1. pontjában foglalt beszerzésről, majd azt követően a beszerzett informatikai eszközök Rendőrség részére történő használatba adásáról gondoskodni szíveskedjen.”*

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*Fitosné Z. Zsuzsanna a Pénzügyi Iroda vezetője*